La celebració de l’1 de Maig torna a la Plaça de l’Ajuntament
2025-07-24

Amb il·lusió renovada, amb ganes que tot el municipi gaudisca de le la festivitat de l’1 de Maig reunit en la Plaça de l’Ajuntament i tornant a convidar a les entitats festives i socials a participar, l’Ajuntament de Burjassot celebrarà el Dia del Treball amb la seua tradicional degustació d’orxata i d’entrepans.

Comptant amb el patrocini de l’Ajuntament, a través de la Regidoria de Festes, dirigida per Manuel Pérez Menero i comptant amb la col·laboració i organització de l’Agrupació de Falles, amb les seues 13 comissions; la Clavaria de Sant Roc 2022, les Clavarieses del Encuentro 2023, l’AV Mestre Lope i l’Associació Andalusa Al Andalus 25, la celebració de l’1 de Maig començarà a les 17.30 hores en la Plaça d’Emili Castelar, amb la degustació d’orxata, la qual s’acompanyarà d’un fartó per persona.

Mentre la ciutadania gaudeix de la degustació de la beguda típicament valenciana, les entitats començaran a preparar les brases i les barbacoes per a tindre llestos, sobre les 20.30 hores, els entrepans de llonganissa que enguany es repartiran a tots els presents. Aquests entrepans estaran acompanyats de beguda per a totes les persones que així ho desitgen.

La celebració d’aquest especial dia estarà amenitzada pels concordes i la millor música de l’Orquestra Mòdena.

Una vesprada festiva per a la ciutadania i per a tot el municipi en general que l’Ajuntament espera que tothom gaudisca després de dos anys de no poder celebrar-la a causa de la situació sanitària.